Веса Паспалеева
Първият учебен ден

chitanka.info

Голямата слънчева сграда

от нашата песен ехти,

училище почваме с радост,

с нови, прекрасни мечти!

Другарче с ръка загоряла

ми носи цветя от Пирин,

гласът на учителя гали,

достига последния чин…

След дългата лятна почивка

следиме урока в захлас,

другарска и топла усмивка

изгрява над целия клас!

За родния край всеотдайно

и сили, и труд ще дадем —

обичам, обичам безкрайно

в училище първия ден!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.